**Obavijest roditeljima**

Grad Labin je, kao osnivač Osnovne škole „Ivo Lola Ribar“ i Osnovne škole Matije Vlačića, 7. ožujka 2018. godine iskazao interes za suradnju sa Zakladom „Hrvatska za djecu“, za sudjelovanje u projektu **„Sufinanciranje troškova školske prehrane za djecu u potrebi u osnovnim školama u 2 hrvatske županije za drugo polugodište šk. god. 2017./2018.“**

Sufinanciranje će se osigurati po osnovi 1 obrok dnevno po djetetu u iznosu od 5,50 kn po obroku. Za ostvarivanje prava za sufinanciranje moraju biti zadovoljeni slijedeći uvjeti:

* dijete je polaznik jednog od 8 (osam) razreda osnovne škole koja je u nadležnosti nekog od naprijed spomenutih osnivača osnovnih škola,
* prihod obitelji u kojoj živi dijete ne iznosi više od 2.000,00 kn (dvije tisuće kuna i nula lipa) po članu zajedničkog kućanstva, sukladno Zakladinom Pravilniku o vrstama, uvjetima i postupku za dodjelu potpora, odnosno za razdoblje od 1. 1. 2017. do 28. 2. 2018.
* obitelj u kojoj živi dijete nije prethodno ostvarila potporu od Zaklade za fizičke osobe u svrhu pokrića troškova školske prehrane za prijavljeno dijete za šk. god. 2017./2018.

Dokumentacija kojom se dokazuje ispunjavanje uvjeta:

* potvrda o pohađanju pojedine osnovne škole, potpisana i ovjerena od strane odgovorne osobe (ravnatelj osnovne škole), koja uključuje sve osnovne osobne podatke o djetetu
* potvrda nadležne Porezne uprave o visini dohotka i primitaka za razdoblje 1.1.2017. do 28.2.2018. (godišnja potvrda za 2017. i dvije mjesečne potvrde za siječanj i veljaču)
* izjava koju potpisuje roditelj/skrbnik

Molimo sve zainteresirane roditelje da traženu dokumentaciju dostave školama **najkasnije do 26. ožujka 2018. godine.**

*Napomena: za sve trenutne korisnike školske prehrane za drugo polugodište šk. god. 2017./2018., koji udovoljavaju svim traženim uvjetima troškovi prehrane bit će retroaktivno priznati (dokaz - uplatnice i sl. za siječanj – ožujak 2018.)*

*Potrebni dokumenti mogu se preuzeti izravno u školama ili sa službenih stranica Grada Labina::* [*http://www.labin.hr/preuzmite-potrebnu-dokumentaciju-za-sufinanciranje-troskova-skolske-prehrane-za-djecu-u-potrebi*](http://www.labin.hr/preuzmite-potrebnu-dokumentaciju-za-sufinanciranje-troskova-skolske-prehrane-za-djecu-u-potrebi)